CHOW พุ่งไม่หยุด! ซิลลิ่ง 2 วันติด รับแผนขายบ.ย่อยญี่ปุ่น จ่อบุ๊กรายได้ 4.11 พันลบ.
CHOW พุ่งไม่หยุด! ซิลลิ่ง 2 วันติด รับแผนขายบ.ย่อยญี่ปุ่น จ่อบุ๊กรายได้ 4.11 พันลบ.
21 ธ.ค. 2563

ผู้สื่อข่าวรายงานว่า บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 15.44 น. อยู่ที่ระดับ 3.34 บาท บวก 0.76 บาท หรือ 29.46% ด้วยมูลค่าซื้อขาย  11.96 ล้านบาท ราคาหุ้นพุ่งชน Ceiling  2  วันติด โดยนับตั้งแต่เมื่อวันที่ 18 ธ.ค.63 ปิดซิลลิ่งที่ระดับ 2.58 บาท

โดยนายอนาวิล จิรธรรมศิริ  ประธานกรรมการบริหาร บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยว่า ที่ประชุมคณะกรรมการ (บอร์ด) เมื่อวันที่ 17 ธันวาคม 2563 ที่ผ่านมา มีมติอนุมัติให้เสนอที่ประชุมวิสามัญผู้ถือหุ้น ครั้งที่ 1/2564 ที่จะจัดขึ้นวันที่ 27 มกราคม 2564 อนุมัติให้บริษัท พรีเมียร์ โซลูชั่น เจแปน จำกัด (PSJP) และบริษัท อาร์ไอซีไอ อินเตอร์เนชั่นแนล อินเวสต์เมนต์ จำกัด (RICI) ซึ่งเป็นบริษัทย่อยของ CHOW โดยถือหุ้นผ่านบริษัท เชาว์ เอ็นเนอร์ยี่ จำกัด (มหาชน) หรือ CEPL) จำนวน 87.36% ดำเนินการจำหน่ายบริษัทย่อยที่ถูกจดทะเบียนในประเทศญี่ปุ่น จำนวน 6 บริษัท ซึ่งเป็นเจ้าของโครงการโรงไฟฟ้าพลังงานแสงอาทิตย์ (โซลาร์ฟาร์ม) ในประเทศญี่ปุ่น จำนวน 9 โครงการ
ทั้งนี้ สินทรัพย์ที่จะถูกจำหน่ายดังกล่าว ประกอบด้วย
สำหรับ 9 โครงการดังกล่าว ประกอบด้วย
โดยสินทรัพย์ดังกล่าวจะเสนอขายให้กับกลุ่มของผู้ประกอบการธุรกิจพลังงานหมุนเวียนในประเทศญี่ปุ่น มูลค่ารายการทั้งหมดไม่น้อยกว่า 14,000 ล้านเยน หรือเทียบเท่า 4,114 ล้านบาท  (อ้างอิงจากอัตราขายถัวเฉลี่ย ณ วันที่ 16 ธันวาคม 2563 ของธนาคารแห่งประเทศญี่ปุ่น ซึ่งเทียบเท่ากับ 29.3906 บาท ต่อ 100 เยน) โดยอาจจะมีการถูกปรับเพิ่มเติมตามที่ผู้ซื้อและผู้ขายได้ตกลงกัน  และทางบริษัทคาดว่าการเข้าทำรายการดังกล่าวจะเสร็จสิ้นภายในเดือนมกราคม 2564